ชื่อเรื่อง: การทดสอบการปลูกถั่วลิสงพันธุ์ใหม่ในภาคใต้

ชื่อผู้แต่ง: ศิริกุล ศรีแสงจันทร์,พงษ์ศักดิ์ วิเศษสินธุ์

ปีที่รายงาน 2541

แหล่งค้นเรื่องเต็ม

บทคัดย่อ

 ถั่วลิสงที่ปลูกในภาคใต้เป็นพันธุ์ที่กรมวิชาการเกษตรแนะนำมานานแล้วคือพันธุ์ไทนาน 9 และพันธุ์ สข.38 ปัจจุบันกรมวิชาการเกษตรได้ปรับปรุงพันธุ์ถั่วลิสงและได้รับรองพันธุ์หลายพันธุ์ โดยเฉพาะที่ใช้บริโภคฝักสด คือพันธุ์ขอนแก่น 60-2 และขอนแก่น 4 จึงได้ทำการทดสอบถั่วลิสงพันธุ์ใหม่ที่แปลงเกษตรกร 5 แปลง ในจังหวัดนครศรีธรรมราช พัทลุง สงขลา และปัตตานี ในปี 2541 มีวัตถุประสงค์เพื่อทดสอบเปรียบเทียบพันธุ์ถั่วลิสงระหว่างพันธุ์ที่เกษตรกรจากตลาดมาปลูก และพันธุ์ สข.38กับถั่วลิสงพันธุ์ใหม่(ขอนแก่น 60-2 และขอนแก่น 4) และประเมินการยอมรับของเกษตรกรต่อถั่วลิสงพันธุ์ใหม่ โดยปลูกถั่วลิสงทั้ง 4 พันธุ์ในพื้นที่ 1 ไร่ เก็บข้อมูลจากน้ำหนักฝักสด จำนวนฝัก/ต้น และจำนวนเมล็ด/ฝัก แล้วนำข้อมูลมาวิเคราะห์วาเรียนซ์ โดยใช้การวางแผนการทดลองแบบ RCB(Randomized Complete Block Design) และใช้สถานที่ทดลองเป็นซ้ำ (Replication) ผลการทดสอบปรากฏว่าถั่วลิสงทั้ง 4พันธุ์ ไม่มีความแตกต่างอย่างมีนัยสำคัญทางสถิติ คือถั่วลิสงพันธุ์ขอนแก่น 60-2 มีจำนวน 3 เมล็ด/ฝัก ส่วนพันธุ์อื่นมีจำนวน 2.5-2.6 เมล็ด/ฝัก ส่วนการยอมรับของเกษตรกรต่อถั่วลิสงพันธุ์ต่างๆพบว่าเกษตรกรพอใจมากที่สุดต่อถั่วลิสงพันธุ์ใหม่ทั้ง 2พันธุ์ คือพันธุ์ขอนแก่น 4 และขอนแก่น 60-2 ส่วนพันธุ์แนะนำดั้งเดิมคือพันธุ์ สข.38 และพันธุ์ที่เกษตรกรซื้อจากตลาดมาปลูก เกษตรกรพอใจในระดับมากเท่านั้น